b'\n_START_ARTICLE_\nFala jezik\n_START_PARAGRAPH_\nFala jezik (a fala de x\xc3\xa1lima, a fala do x\xc3\xa3lima, \xe2\x80\x9cchapurre\xc3\xa1u\xe2\x80\x9d\xc2\xa0; ISO 639-3: fax), zapadnoiberski jezik sa sjeverozapada autonomne regije Ekstremadure u proviniciji C\xc3\xa1ceresu. Jezikom fala govori istoimena malena zajednica u dolini Val de Xalima blizu portugalske granice. Jezik ima tri dijalekta valvideiru (valverdeiru), ma\xc3\xb1egu i lagarteiru, i blizak je i razumljiv Galjegima. 10.500 govornika (1994 T. Erickson) od kojih mnogi \xc5\xbeive u gradovima Valverde del Fresno (Valverdi du Fresnu), Eljas (izgovor Elhas) i San Mart\xc3\xadn de Trevejo (Sa Martin de Trevellu).'